KLASA: 602-01/24-14/2

URBROJ: 2158-116-01-24-1

Osijek, 18. siječnja 2024.

 Temeljem članka 24. stavka 2. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima podnosimo

Izvješće o stanju sigurnosti, provođenju preventivnih programa

te mjerama poduzetim u cilju zaštite prava učenika u 2023. godini

U OŠ Vijenac imenovani su učitelji i stručni suradnici za poslove sigurnosti i zaštite:

* za postupanje u slučajevima povrede prava učenika, za pravo na pristup informacijama, za zaštitu osobnih podataka, za zaštitu od požara, za rukovođenjem evakuacijom i spašavanjem, za pružanje prve pomoći, za zaštitu na radu.

Od roditelja učenika 1. razreda i novih učenika upisanih u školu tražili smo potpisivanje suglasnosti za GDPR (Zaštita osobnih podataka), a ostali učenici imaju potpisanu suglasnost roditelja;

Tijekom 2023. godine pokrenuli smo postupak radi zaštite prava učenika u suradnji sa Zavodom za socijalni rad. Za četiri učenika osigurani su pomoćnici u nastavi iz projekta Grada Osijeka „Osigurajmo im jednakost 7“. Pojedinačne slučajeve neprimjerenog ponašanja učenika rješavamo u suradnji s roditeljima i institucijama. Grad Osijek kao osnivač osigurao je sredstva za financiranje pola radnog vremena stručnog suradnika psihologa.

Za učenike od 5. do 8. razreda s poremećajem u ponašanju s područja grada Osijeka sedmu školsku godinu organizirana je nastava u posebnom kombiniranom razrednom odjelu. Za dopunu radnog vremena stručnog suradnika psihologa, poslali smo nekoliko požurnica u Ministarstvo znanosti i obrazovanja, ali odgovor ni suglasnost nismo dobili. Stručna služba škole još uvijek nije ekipirana iako je pri otvaranju posebnog razrednoga odjela za učenike s poremećajem u ponašanju prije sedam godine bilo obećano. Redovito kontaktiramo Zavod za socijalni rad s ciljem zaštite prava učenika i rješavanja poteškoća s obiteljima i učenicima. S roditeljima učenika redovito smo u kontaktu. S učenicima rade učitelji predmetne nastave, a posebnu pozornost poklanja im stručna suradnica psihologinja i razrednik.

 Učenici s teškoćama u razvoju kontinuirano su praćeni od strane učitelja i stručnih suradnika. Ovisno o potrebi upućivani su na kategorizaciju zbog dobivanja rješenja o primjerenom obliku školovanja.

U suradnji s Hrvatskim zavodom za zapošljavanje provodimo program profesionalnog usmjeravanja učenika 8. razreda.

 Školski preventivni programi provode se na redovitim nastavnim satima u okviru nastavnih predmeta i na satima razrednika, a provode ih učitelji, stručni suradnici i vanjski suradnici putem predavanja i pedagoških radionica. Programi prevencije obuhvaćaju prevenciju nasilja, prevenciju zlouporabe sredstava ovisnosti, prevenciju i zaštitu djece na internetu. Teme koje su ostvarene u pojedinim razrednim odjelima vidljive su u e-Dnevniku.

Kako je digitalna tehnologija dio naše svakodnevice obavještavamo i poučavamo učitelje, učenike i roditelje o pravilima sigurne i odgovorne uporabe suvremene tehnologije.

 Na ulazu u odgojno-obrazovnu ustanovu dežuraju spremačice. Tijekom odmora učenika dežuraju učitelji prema rasporedu. Zapisujemo sve koji ulaze u školu.

 Objekt ima detektore pokreta i osigurava ga Bilić – Erić d.o.o.

 Ravnateljica:

 Vesna Vrbošić, prof.